Šiaurės Raudonoji upė

Šiaurės Raudonoji upė, Red Riveris (, ) – upė JAV (Minesotoje ir Šiaurės Dakotoje) bei Kanadoje (Manitoboje).

Pavadinime esantis žodis Šiaurės neleidžia supainioti su Misisipės intaku Raudonąja upe.

Upė prasideda susiliejus Bua de Sju ir Oter Teilo upėms. Teka į šiaurę Centrinėmis lygumomis, Raudonosios Upės slėniu, sudaro sieną tarp Minesotos ir Šiaurės Dakotos. Įteka į Vinipego ežerą, sudaro Netlio maršas (pelkynus).

Didžiausi intakai – Šajenas, Asiniboinas (kairieji).

Vidurupis ir žemupys laivuojamas. Prie Raudonosios upės įsikūrę miestai Vohpitonas, Brekenridžas, Fargas, Murhydas, Grand Forksas (JAV), Vinipegas (Kanada).

 Šaltiniai 

Kategorija:JAV upės
Kategorija:Kanados upės
Kategorija:Minesota
Kategorija:Šiaurės Dakota
Kategorija:Manitoba